સંરક્ષણ સૂત્રોએ જણાવ્યું હતું કે લોન્ચની તૈયારીઓ જોરશોરથી ચાલી રહી છે. અગ્નિ-પ મિસાઇલનું આ આખરી પરીક્ષણ હશે અને તેમાં તેની સંપૂર્ણ રેન્જનો ટેસ્ટ કરવામાં આવશે. ત્યાર બાદ જ સ્ટ્રેટેજિક ફોર્સિસ કમાન્ડ તરફથી તેની યુઝર ટ્રાયલ શરૂ કરાશે. મિસાઇલ અગ્નિ-પનો સેનામાં સમાવેશ થવાની સાથે જ ભારત અમેરિકા, રશિયા, ચીન, ફ્રાન્સ અને બ્રિટન જેવા દેશોની કલબમાં સામેલ થઇ જશે. ચીન આ વર્ષે ભારતની એનએસજીમાં એન્ટ્રીનો વિરોધ કરી ચૂકયું છે. તેમ છતાં ભારત ૩૪ દેશની મિસાઇલ ટેકનોલોજી કંટ્રોલ રેજિમમાં એન્ટ્રી મેળવવામાં કામિયાબ રહ્યું છે. અધિકારીઓના જણાવ્યા પ્રમાણે મિસાઇલ અગ્નિ-પને ટાર્ગેટ સુધી લઇ જવા માટે ત્રણ ટેસ્ટ હોય છે અને સેનામાં પ્રવેશ પહેલાં તેનો આ આખરી ટેસ્ટ હશે.